O‘zbekistonda fuqarolardan ortiqcha va samarasiz qoida-talablar haqida fikr bildirish so‘ralmoqda

Oliy Majlis huzuridagi Qonunchilik muammolari va parlament tadqiqotlari instituti qonunchilikdagi muammolar va ularning yechimiga oid takliflarni o‘rganish maqsadida 2018-yilning 5-dekabridan 2019-yil 5-yanvariga qadar “Qonunchilikka tashabbus” aksiyasini o‘tkazmoqda.

Ushbu aksiya doirasida fuqarolar takliflarini qabul qilish uchun onlayn platforma yaratildi. Fuqarolar istalgan vaqtda ushbu so‘rovnomada ishtirok etishi va o‘z takliflarini qoldirishi mumkin.
“Hurmatli fuqarolar! Siz kundalik hayotingizda duch kelgan va sizningcha rivojlanishga to‘siq bo‘layotgan qonunchilikdagi ortiqcha va samarasiz bo‘lgan qoida-talablar haqida o‘z fikr hamda taklifingizni bildiring”, deyiladi xabarda.
Asosli takliflar taqdim etgan ishtirokchilar Qonunchilik muammolari instituti tomonidan rag‘batlantiriladi.